# พาณิภัค วงศ์พัฒนกิจ
เรืออากาศโทหญิง พาณิภัค วงศ์พัฒนกิจ (เกิด 8 สิงหาคม พ.ศ. 2540)  อดีตนักกีฬาเทควันโดหญิงทีมชาติไทยPanipak Wongpattanakit - Taekwondo Data ปัจจุบันดำรงตำแหน่งนายทหารกีฬาสโมสรและกิจกรรมพิเศษ แผนกกีฬาสโมสรและกิจกรรมพิเศษกองการสโมสร กรมสวัสดิการทหารอากาศ กองทัพอากาศ เขาได้รับเหรียญรางวัลในการแข่งขันกีฬาโอลิมปิกฤดูร้อนสามสมัยซ้อนได้แก่ เหรียญทองจาก โตเกียว 2020 และปารีส 2024 และเหรียญทองแดงจากรีโอ 2016 ในรุ่นน้ำหนักไม่เกิน 49 กิโลกรัม แชมป์เทควันโดโลกปี 2015 รุ่นไม่เกิน 46 กิโลกรัม และปี 2019 รุ่นไม่เกิน 49 กิโลกรัม

พาณิภัค เป็นแชมป์เทควันโดโลกคนที่ 4 ของไทย และเป็นเจ้าของเหรียญทองแรกของกีฬาเทควันโด รุ่นเยาวชนหญิง ไม่เกิน 44 กิโลกรัม จากกีฬาโอลิมปิกเยาวชนฤดูร้อน 2014 ที่เมืองหนานจิง ประเทศจีน เป็นนักกีฬาเทควันโดคนที่ 2 ของไทย ที่สามารถคว้าเหรียญทองจากการแข่งขันครั้งนี้ต่อจากวรวงษ์ พงษ์พานิช ซึ่งเป็นนักกีฬาเทควันโดคนแรกที่คว้าเหรียญทองจากกีฬาโอลิมปิกเยาวชนฤดูร้อน 2010 ที่ประเทศสิงคโปร์รอประกาศทางการ! "เทควันโด-พาณิภัค"จ่อคืนเบอร์ 1 โลกรุ่น 49 กก.

เขาถือเป็นนักเทควันโดคนแรกของประเทศไทยที่ได้รับเหรียญทองจากการแข่งกีฬาโอลิมปิกสุดยอด "น้องเทควันโด" เฉือน "อิเกลเซียส" สร้างประวัติศาสตร์คว้าทอง "โอลิมปิก 2020"7วินาทีประวัติศาสตร์! “น้องเทควันโด” ผงาดทองโอลิมปิกเกมส์ภารกิจสำเร็จ! ไล่เรียงแชมป์เทควันโดรายการใหญ่ของ "พาณิภัค วงศ์พัฒนกิจ" และเป็นนักกีฬาไทยคนแรกที่คว้าเหรียญทองโอลิมปิกสองสมัยติดต่อกัน ปัจจุบันเป็นนักเทควันโดอันดับหนึ่งของโลก ทำสถิติไม่แพ้ใครมาเกือบ 13 ปี

 ประวัติ 
พาณิภัค เกิดเมื่อวันที่ 18 ธันวาคม พ.ศ. 2539 ที่อำเภอเมืองสุราษฎร์ธานี เป็นบุตรนายสิริชัย วงศ์พัฒนกิจ รองหัวหน้าพรรคครูไทยเพื่อประชาชน กับนางวันทนา วงศ์พัฒนกิจ (สกุลเดิม: ไล่เช้ง)"น้องเทนนิส" กราบอัฐิคุณแม่ พร้อมนำเหรียญโอลิมปิกไปฝากตามสัญญา อดีตอาจารย์โรงเรียนวัดท่าไทร (ดิตถานุเคราะห์) ด้านครอบครัวสมรสกับรามณรงค์ เสวกวิหารี เมื่อวันที่ 9 สิงหาคม พ.ศ. 2568 ณ โรงแรมวิลลา เดอ บัว เขตบางเขน กรุงเทพมหานคร มีพี่น้อง 2 คนคือ
 นาวาอากาศโทหญิงกรวิกา มานพ วงศ์พัฒนกิจ  อาจารย์สอนนักเรียนนายร้อยที่โรงเรียนเตรียมทหาร อดีตนักกีฬาว่ายน้ำไปแข่งขันกีฬาอาร์ราฟูร่าเกมส์ ที่ประเทศออสเตรเลีย 
 ศราวิน วงศ์พัฒนกิจ  อดีตนักกีฬาว่ายน้ำไปแข่งขันกีฬาอาร์ราฟูร่าเกมส์ ที่ประเทศออสเตรเลีย อดีตนักกีฬาเทควันโดได้เหรียญทองจากการแข่งขันกีฬาเยาวชนแห่งชาติ ที่จังหวัดสุโขทัย และกีฬานักเรียนนักศึกษาแห่งชาติ ที่จังหวัดขอนแก่น

สำเร็จการศึกษาระดับประถมศึกษา จากโรงเรียนอนุบาลสุราษฎร์ธานี ชั้นมัธยมศึกษาตอนต้นจากโรงเรียนสุราษฎร์พิทยา ระดับมัธยมศึกษาตอนปลายจากโรงเรียนเทพลีลา กรุงเทพมหานคร และระดับปริญญาตรีจากคณะวิทยาศาสตร์การกีฬา จุฬาลงกรณ์มหาวิทยาลัย สาขาวิทยาศาสตร์การกีฬาและการออกกำลังกาย และระดับปริญญาโท คณะรัฐศาสตร์ จากมหาวิทยาลัยกรุงเทพธนบุรี

 เส้นทางสู่ทีมชาติ 
พาณิภัคเริ่มเล่นกีฬาเทควันโดตั้งแต่อายุ 9 ปี ได้รับการฝึกสอนจากโค้ชคนแรก คือ นายทรงศักดิ์ ทิพย์นาง ที่ยิมตาปีเทควันโด จังหวัดสุราษฎร์ธานี เข้าสู่การเป็นนักกีฬาเทควันโดเยาวชนทีมชาติในปี 2554 ขณะมีอายุเพียง 13 ปี จากการเข้าร่วมการแข่งขัน "กีฬาเยาวชนแห่งชาติ ครั้งที่ 27" ที่จังหวัดอุตรดิตถ์ โดยคว้าเหรียญทองจากการแข่งขันเทควันโด รุ่นไม่เกิน 42 กก.หญิงศรีสะเกษออกตัวแรง ผงาดนำฝูง'อุตรดิตถ์เกมส์' - ไทยรัฐออนไลน์ เนื่องจากเป็นนักกีฬาที่มีรูปร่างสูง และมีหน่วยก้านดี ทำให้ชเว ยองซอก ผู้ฝึกสอนเทควันโดชาวเกาหลีใต้ เรียกตัวเข้ามาฝึกซ้อมและคัดเลือกเป็นนักกีฬาเทควันโดตัวแทนทีมชาติไทย เธอได้รับแรงบันดาลใจจากพี่ชายในการเล่นกีฬาเทควันโด มีนักกีฬาเทควันโดในดวงใจ คือ เยาวภา บุรพลชัยคนเป็นข่าว 2 นักเทควันโดซีเกมส์. และมีนักกีฬารุ่นพี่ คือ ชนาธิป ซ้อนขำ เป็นแบบอย่างในการฝึกซ้อม

 นักกีฬาเทควันโดรุ่นเยาวชน 
 พ.ศ. 2554 
ในปี 2554 พาณิภัคเข้าร่วมการแข่งขันเทควันโด รายการ "โคเรีย โอเพ่น 2011" ที่เมืองชุนชอน ประเทศเกาหลีใต้ คว้าเหรียญทอง รุ่นไม่เกิน 42 กก.หญิง ซึ่งเป็นการแข่งขันเทควันโดครั้งแรกในฐานะเยาวชนทีมชาติไทย โดยเข้าร่วมการแข่งขันกับนักกีฬาเทควันโดทีมชาติไทย จำนวน 16 คน แบ่งเป็นเยาวชนหญิง จำนวน 6 คน ประกอบด้วย แพรวพรรณ วรรณโอสถ ภิญญาพัชญ์ ไชยพงศ์จรัญ คันธรัตน์ หนูราม ธนาภา แซ่เล้า วรวงษ์ พงษ์พานิช ภัทธิรา ดวงสิงห์ แบ่งเป็นเยาวชนชาย จำนวน 8 คน ประกอบด้วย ธนาภัทร รัตนเสวก สุทธิศักดิ์ จานทอง คฤพล เอี่ยมศรี อัครินทร์ กิจวิจารณ์ ดนุนัย ราชวงษา พัชระ สมจริง พีระเทพ ศิลาอ่อน ณัฐภัทร ตันตรามาตย์ แบ่งเป็นรุ่นประชาชน จำนวน 2 คน ประกอบด้วย ปรัชญา บูรพนาวิบูลย์ สรวิศ เลาหนิมิตจอมเตะไทยส่งท้าย 2 ทองเทควันโดโคเรียโอเพ่น

 พ.ศ. 2555 
ในปี 2555 เข้าร่วมการแข่งขันเทควันโด รายการ "เทรลเลบอร์ก โอเพ่น 2012" ที่เมืองเทรลเลบอร์ก ประเทศสวีเดน คว้าเหรียญทอง รุ่นไม่เกิน 46 กก.หญิง ต่อมาเข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2012" รุ่นไม่เกิน 44 กก.หญิง ที่เมืองชาร์มเอลชีค ประเทศอียิปต์ จากนั้นเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2012" รุ่นไม่เกิน 49 กก.หญิง ที่เมืองโฮจิมินห์ ประเทศเวียดนาม และเข้าร่วมการแข่งขันเทควันโด รายการ "โคเรีย โอเพ่น 2012" ที่ประเทศเกาหลีใต้ คว้าเหรียญทอง รุ่นไม่เกิน 46 กก.หญิง ซึ่งเป็นการคว้าแชมป์สมัยที่ 2 จากรายการนี้ หลังจากนั้นเธอได้รับการคัดเลือกไปเก็บตัวนักกีฬาเทควันโดชุดโอลิมปิก ลอนดอนเกมส์ ซึ่งจัดขึ้นที่ประเทศอังกฤษ โดยเดินทางไปเก็บตัวที่ประเทศเกาหลีใต้ ภายใต้การฝึกซ้อมของชเว ยองซอก โค้ชชาวเกาหลีใต้ พาณิภัคเป็นตัวสำรองคู่ซ้อมของชนาธิป ซ้อนขำ ซึ่งได้รับเหรียญทองแดงจากการแข่งขันเทควันโด รุ่นไม่เกิน 49 กก.หญิง ในการแข่งขัน "โอลิมปิกเกมส์ 2012" ที่กรุงลอนดอน ประเทศอังกฤษดาวรุ่งของวงการกีฬาจังหวัดสุราษฎร์ธานี

 พ.ศ. 2556 
ในปี 2556 เข้าร่วมการแข่งขันเทควันโด รายการ "US Open Taekwondo Championships 2013" ที่เมืองลาสเวกัส ประเทศสหรัฐอเมริกา คว้าเหรียญทอง รุ่นไม่เกิน 46 กก.หญิง ต่อมาเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" ที่กรุงจาการ์ตา ประเทศอินโดนีเซีย คว้าเหรียญทอง รุ่นไม่เกิน 44 กก.หญิง"พาณิภัค" ย้ำแค้นสาวตุรกี ผงาดแชมป์เทควันโดเวิลด์กรังด์ปรีซ์สนาม 3 จากนั้นเข้าร่วมการแข่งขันเทควันโด รายการ "โคเรีย โอเพ่น 2013" ที่ประเทศเกาหลีใต้ คว้าเหรียญทอง รุ่นไม่เกิน 44 กก.หญิง ซึ่งเป็นการคว้าแชมป์สมัยที่ 3 จากรายการนี้ และเข้าร่วมการแข่งขันเทควันโด รายการ "Asian Youth Games 2013" ที่เมืองหนานจิง สาธารณรัฐประชาชนจีน คว้าเหรียญเงิน รุ่นไม่เกิน 47 กก.หญิง โดยเข้าร่วมการแข่งขันกับรามณรงค์ เสวกวิหารี นักกีฬาเทควันโด รุ่นไม่เกิน 53 กก.ชาย นอกจากนี้ยังเป็นนักกีฬาเทควันโดรุ่นเยาวชนที่มีโอกาสได้เข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ ในการแข่งขันเทควันโด รุ่นไม่เกิน 46 กก.หญิง ผลจากการแข่งขันทำให้พาณิภัคได้เพียงเหรียญเงิน เนื่องจากพ่ายคะแนนให้กับนักกีฬาเจ้าภาพแบบค้านสายตา จากการถูกเตะไปที่ศีรษะ ทำให้คะแนนขึ้นเป็น 7-5 ทางโค้ชขอยื่นประท้วงแต่ก็ไม่มีการกลับคำตัดสิน ซึ่งเป็นการแข่งขันที่สร้างความเสียใจและเป็นบทเรียนให้กับเธอพอสมควร
 พ.ศ. 2557 
ในปี 2557 เข้าร่วมการแข่งขันเทควันโด รายการ "เทรลเลบอร์ก โอเพ่น 2014" ที่เมืองเทรลเลบอร์ก ประเทศสวีเดน คว้าเหรียญทองแดง รุ่นไม่เกิน 46 กก.หญิง พาณิภัคเป็นหนึ่งในนักกีฬาเทควันโดที่เข้าร่วมการแข่งขัน "2014 Nanjing YOG Qualification Tournament" หรือ กีฬาโอลิมปิกเยาวชนรอบคัดเลือก ซึ่งจัดขึ้นที่ไทเป ประเทศไต้หวัน เป็นการแข่งขันเพื่อคว้าโควต้าไปเล่นรอบสุดท้ายในมหกรรมกีฬายูธโอลิมปิกเกมส์ ครั้งที่ 2 เธอสามารถคว้าเหรียญทองจากกีฬาเทควันโด รุ่นเยาวชนหญิง ไม่เกิน 44 กก. เป็นนักกีฬาเยาวชนคนที่ 12 ของไทยที่สามารถคว้าตั๋วเข้าร่วมการแข่งขันในมหกรรมกีฬายูธโอลิมปิกเกมส์ ครั้งที่ 2 จากนักกีฬาเยาวชนทีมชาติไทยทั้งหมด 37 คนที่เข้าร่วมการแข่งขัน"พาณิภัค"ขอโทษคนไทยทำให้ผิดหวังประมาทเองอดเข้าชิงเทควันโดโลก โดยเอาชนะคะแนนนักกีฬาจากเวียดนาม 7-0 ในรอบชิงชนะเลิศ คว้าโควต้าเข้าร่วมการแข่งขันในมหกรรมกีฬายูธโอลิมปิกเกมส์ได้สำเร็จร่วมกับเทวินทร์ หาญปราบ นักกีฬาเทควันโด รุ่นเยาวชนชาย ไม่เกิน 48 กก. ที่คว้าเหรียญทองมาได้เช่นกัน

หลังจากนั้นพาณิภัคก็สามารถคว้าเหรียญทองจากกีฬาเทควันโด ในมหกรรมกีฬายูธโอลิมปิกเกมส์ ครั้งที่ 2 ที่เมืองหนานจิง สาธารณรัฐประชาชนจีน ซึ่งเป็นเหรียญทองเหรียญแรกของทัพนักกีฬาไทย เธอสามารถสร้างประวัติศาสตร์ให้กับวงการเทควันโดไทยอีกครั้ง ด้วยการเอาชนะคะแนนเหงียน ธิ ธู ธุย นักกีฬาจากเวียดนาม 12-0 ในรอบแรก ฟาราห์นาซ ยาคูบี้ นักกีฬาจากอัฟกานิสถาน 19-0 ในรอบก่อนรองชนะเลิศ เฉิน ซิ ติง นักกีฬาจากไต้หวัน 8-1 ในรอบรองชนะเลิศ และเอาชนะแคเรน ออซเบค นักกีฬาจากอาเซอร์ไบจาน 21-1 ในรอบชิงชนะเลิศ เป็นนักกีฬาเทควันโดหญิงคนที่ 2 ที่คว้าเหรียญทองจากการแข่งขันในมหกรรมกีฬายูธโอลิมปิกเกมส์

 นักกีฬาเทควันโดรุ่นประชาชน 
thumb|รับเหรียญทองแดงในกีฬาโอลิมปิก 2016
thumb|รับเหรียญทองสมัยที่สองในกีฬาโอลิมปิกฤดูร้อน 2024

 พ.ศ. 2557 
พาณิภัคเป็นนักกีฬาเทควันโดที่เพิ่งก้าวเข้ามาเล่นในรุ่นประชาชน โดยก่อนหน้านี้ได้สร้างผลงานในระดับเยาวชนไว้มากมาย เธอได้เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 46 กก.หญิง ที่เมืองทาชเคนต์ ประเทศอุซเบกิสถาน เธอเป็นนักกีฬาเพียงคนเดียวที่สามารถคว้าเหรียญทองได้สำเร็จ และเป็นการแข่งขันเทควันโดรุ่นประชาชนเป็นครั้งแรก

สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 16 คน พาณิภัคชนะคะแนนนักกีฬาจากเวียดนาม 9-3 รอบ 8 คน ชนะคะแนนนักกีฬาจากลาว 16-0 รอบรองชนะเลิศ พ่ายคะแนนนักกีฬาจากไต้หวัน 4-5 คว้าเหรียญทองแดง รุ่นไม่เกิน 46 กก.หญิงพาณิภัค-รังสิญา อกหักชวดชิงฯ รอบตัดเชือกพ่าย 'ไต้หวัน-กิมจิ' ซิวทองแดงปลอบใจ และเข้าร่วมการแข่งขันเทควันโด รายการ "2014 WTF World Grand Prix Final" รุ่นไม่เกิน 49 กก.หญิง ที่เมืองแมนเชสเตอร์ ประเทศอังกฤษ

 พ.ศ. 2558 
ในปี 2558 พาณิภัคเข้าร่วมการแข่งขันเทควันโด รายการ "1st Qatar International Taekwondo Open 2015" รุ่นไม่เกิน 49 กก.หญิง ที่กรุงโดฮา ประเทศกาตาร์ เป็นการแข่งขันเพื่อเก็บสะสมคะแนนในการจัดอันดับโลก หรือ G1 โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ธนาภา แซ่เล้า รุ่นไม่เกิน 57 กก.หญิง ณัฐวีร์ กล่อมพงษ์ รุ่นไม่เกิน 58 กก.ชาย ติณณภพ ผดุงธรรม รุ่นไม่เกิน 68 กก.ชาย ผลจากการแข่งขันในรอบแรก เป็นฝ่ายชนะคะแนนนักกีฬาจากอุซเบกิสถาน 9-2 รอบรองชนะเลิศ พ่ายคะแนนนักกีฬาจากโครเอเชีย 5-6 ในยกซัดเดนเดธ คว้าเหรียญทองแดง รุ่นไม่เกิน 49 กก.หญิง และเดินทางต่อเพื่อเข้าร่วมการแข่งขันเทควันโด รายการ "42nd Lotto Dutch Open Taekwondo Championships 2015" รุ่นไม่เกิน 49 กก.หญิง ที่ประเทศเนเธอร์แลนด์ เป็นการแข่งขันเพื่อเก็บสะสมคะแนนในการจัดอันดับโลก หรือ G2 รอบแรกเป็นฝ่ายชนะคะแนนนักกีฬาจากเบลเยี่ยม 30-7 รอบสองชนะคะแนนนักกีฬาจากเดนมาร์ก 15-2 รอบสามชนะคะแนนนักกีฬาจากอังกฤษ 6-0 รอบก่อนรองชนะเลิศ ชนะคะแนนนักกีฬาจากรัสเซีย 8-6 รอบรองชนะเลิศ พ่ายคะแนนนักกีฬาจากเซอร์เบีย 5-15 คว้าเหรียญทองแดง รุ่นไม่เกิน 49 กก.หญิง

เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 46 กก.หญิง ที่ประเทศรัสเซีย ผลจากการแข่งขันในรอบแรก เป็นฝ่ายชนะคะแนนนักกีฬาจากฟิลิปปินส์ 19-3 รอบสองชนะคะแนนนักกีฬาจากตูนิเซีย 3-1 รอบก่อนรองชนะเลิศ ชนะคะแนนนักกีฬาจากมองโกเลีย 8-1 รอบรองชนะเลิศ ชนะคะแนนนักกีฬาจากบราซิล 8-4 รอบชิงชนะเลิศ ชนะคะแนนนักกีฬาจากยูเครน โดยการนับคะแนนจากเกราะไฟฟ้า เนื่องจากนักกีฬาทั้งสองฝ่ายมีคะแนนเท่ากันในยกซัดเดนเดธ ผลการตัดสินทำให้พาณิภัคคว้าเหรียญทอง รุ่นไม่เกิน 46 กก.หญิง เป็นแชมป์เทควันโดโลกคนที่ 4 ของไทยต่อจากรังสิญา นิสัยสม ชัชวาล ขาวละออ และชนาธิป ซ้อนขำ"พาณิภัค" ลิ่วตัดเชือก ศึกเทควันโดเวิลด์คัพ นอกจากนี้ยังเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" ที่เมืองเมลเบิร์น ประเทศออสเตรเลีย คว้าเหรียญทอง รุ่นไม่เกิน 46 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 จากนั้นเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญทองแดง รุ่นไม่เกิน 46 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2"น้องเทนนิส" คว้าทองแดงประเดิมโคเรียลโอเพ่น ต่อมาเข้าร่วมการแข่งขันเทควันโด รายการ "2015 WTF World Grand Prix Series 1" รุ่นไม่เกิน 49 กก.หญิง ที่กรุงมอสโก ประเทศรัสเซีย ร่วมกับชนาธิป ซ้อนขำ รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย และเข้าร่วมการแข่งขันเทควันโด รายการ "Indonesia Open Taekwondo Championship 2015" ที่เมืองเปกันบารู ประเทศอินโดนีเซีย โดยเป็นฝ่ายชนะคะแนนชนาธิป ซ้อนขำ คว้าเหรียญทอง รุ่นไม่เกิน 49 กก.หญิงเทควันโดปิดฉาก 2 ทอง แดนอิเหนา

เข้าร่วมการแข่งขันเทควันโด รายการ "2015 WTF World Grand Prix Series 2" รุ่นไม่เกิน 49 กก.หญิง ที่เมืองซัมซุน ประเทศตุรกี เป็นการแข่งขันเพื่อเก็บสะสมคะแนนในการจัดอันดับโลก หรือ G4 ร่วมกับนักกีฬาเทควันโดทีมชาติไทย จำนวน 4 คน ประกอบด้วย ชนาธิป ซ้อนขำ รุ่นไม่เกิน 49 กก.หญิง รังสิญา นิสัยสม รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 58 กก.ชาย พีระเทพ ศิลาอ่อน รุ่นไม่เกิน 80 กก.ชาย พาณิภัคชนะผ่านเข้ารอบ 32 คน รอบ 16 คน เป็นฝ่ายชนะคะแนนนักกีฬาจากตุรกี 20-6 รอบก่อนรองชนะเลิศ ชนะคะแนนนักกีฬาจากบราซิล 13-0 รอบรองชนะเลิศ ชนะคะแนนนักกีฬาจากรัสเซีย 13-3 รอบชิงชนะเลิศ พ่ายคะแนนนักกีฬาจากจีน 24-12 คว้าเหรียญเงิน รุ่นไม่เกิน 49 กก.หญิง“พาณิภัค” กระหายแก้มือศึกชิงแชมป์โลก เผยซ้อมเข้มเตรียมรับมือคู่แข่งหลายสไตล์

เข้าร่วมการแข่งขันเทควันโด รายการ "2015 WTF World Grand Prix Series 3" รุ่นไม่เกิน 49 กก.หญิง ที่เมืองแมนเชสเตอร์ ประเทศอังกฤษ ร่วมกับชนาธิป ซ้อนขำ ซึ่งเข้าร่วมการแข่งขันในรุ่นเดียวกัน"น้องเล็ก" คว้าเหรียญเงินเทควันโดกรังด์ปรีซ์ และเข้าร่วมการแข่งขันเทควันโด รายการ "21st Croatia Open 2015" หรือ G1 รุ่นไม่เกิน 49 กก.หญิง ร่วมกับชนาธิป ซ้อนขำ ที่เมืองซาเกร็บ ประเทศโครเอเชีย รอบชิงชนะเลิศ เป็นฝ่ายชนะคะแนนชนาธิป ซ้อนขำ คว้าเหรียญทอง รุ่นไม่เกิน 49 กก.หญิง"เทนนิส" ซิวทอง ชนะ "น้องเล็ก" ศึกเทควันโดโครเอเชีย

เข้าร่วมการแข่งขันเทควันโด รายการ "2015 WTF World Grand Prix Final" ที่ประเทศเม็กซิโก เป็นรายการแข่งขันเทควันโดสนามสุดท้ายที่จัดขึ้นเพื่อเก็บสะสมคะแนน หรือ G8 ซึ่งมีเพียงนักกีฬาเทควันโดอันดับที่ 1-8 ในรุ่นที่มีการแข่งขันโอลิมปิกเกมส์มาประลองฝีมือกัน เพื่อคว้าโควต้าเข้าร่วมการแข่งขัน "โอลิมปิกเกมส์ 2016" ที่กรุงรีโอเดจาเนโร ประเทศบราซิล การแข่งขันครั้งนี้พาณิภัคเข้าร่วมการแข่งขันกับชนาธิป ซ้อนขำ ในรุ่นไม่เกิน 49 กก.หญิง ซึ่งเป็นการแข่งขันที่นักกีฬาไทยจะต้องมาต่อสู้กันเอง ผลการแข่งขันในรอบแรก เป็นฝ่ายชนะคะแนนชนาธิป ซ้อนขำ 2-0 รอบสองพ่ายคะแนนนักกีฬาจากจีน 3-15 ดังนั้นต้องทำการแข่งขันอีกครั้งเพื่อชิงเหรียญทองแดง โดยพบกับนักกีฬาจากเม็กซิโก ผลการแข่งขันพาณิภัคเป็นฝ่ายชนะคะแนน 4-2 คว้าเหรียญทองแดง รุ่นไม่เกิน 49 กก.หญิง"พาณิภัค" คว้าทองแดงเทควันโด "กรังด์ปรีซ์ไฟนอล"

 พ.ศ. 2559 
ในปี 2559 เข้าร่วมการแข่งขันเทควันโด รายการ "US Open Taekwondo Championships 2016" รุ่นไม่เกิน 49 กก.หญิง ที่รัฐเนวาดา ประเทศสหรัฐอเมริกา ร่วมกับนักกีฬาเทควันโดทีมชาติไทย จำนวน 4 คน ประกอบด้วย ชนาธิป ซ้อนขำ รุ่นไม่เกิน 53 กก.หญิง พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 63 กก.ชาย พาณิภัคชนะผ่านเข้ารอบ 32 คน รอบ 16 คน ชนะคะแนนนักกีฬาจากแคนาดา 21-1 รอบ 8 คน ชนะคะแนนนักกีฬาจากไต้หวัน 7-5 รอบรองชนะเลิศ ชนะคะแนนนักกีฬาจากโคลัมเบีย 9-3 รอบชิงชนะเลิศ ชนะคะแนนนักกีฬาจากเม็กซิโก 15-3 คว้าเหรียญทอง รุ่นไม่เกิน 49 กก.หญิง"พาณิภัค" เตะกระจายผงาดแชมป์เทควันโดที่สหรัฐฯ ต่อมาเข้าร่วมการแข่งขันเทควันโด รายการ "Fujairah Open 2016" รุ่นไม่เกิน 49 กก.หญิง ที่รัฐฟุญัยเราะฮ์ ประเทศสหรัฐอาหรับเอมิเรตส์ โดยชนะผ่านเข้ารอบ 16 คน รอบก่อนรองชนะเลิศ ชนะคะแนนนักกีฬาจากอินโดนีเซีย 7-0 รอบรองชนะเลิศ ชนะคะแนนนักกีฬาจากคาซัคสถาน 17-5 รอบชิงชนะเลิศ ชนะคะแนนนักกีฬาจากบราซิล 8-5 คว้าเหรียญทอง รุ่นไม่เกิน 49 กก.หญิง"พาณิภัค" คว้าทองปิดเทควันโดยูเออี.

พาณิภัคเป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย ชนาธิป ซ้อนขำ พรรณนภา หาญสุจินต์ รังสิญา นิสัยสม เทวินทร์ หาญปราบ ณัฐวีร์ กล่อมพงษ์ อัครินทร์ กิจวิจารณ์ พีระเทพ ศิลาอ่อน ต่อมาเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 49 กก.หญิง ที่เมืองปาไซ ประเทศฟิลิปปินส์ ผลการแข่งขันรอบแรก ชนะคะแนนนักกีฬาจากคาซัคสถาน 15-0 รอบก่อนรองชนะเลิศ ชนะคะแนนนักกีฬาจากฮ่องกง 29-3 รอบรองชนะเลิศ ชนะคะแนนนักกีฬาจากเวียดนาม 7-4 รอบชิงชนะเลิศ ชนะคะแนนนักกีฬาจากเกาหลีใต้ในยกซัดเดนเดธ คว้าเหรียญทอง รุ่นไม่เกิน 49 กก.หญิง"พาณิภัค" คว่ำแชมป์โลกหยิบทอง "ชิงแชมป์เอเชีย" และเข้าร่วมการแข่งขันเทควันโด รายการ "Austrian Open 2016" คว้าเหรียญทอง รุ่นไม่เกิน 49 กก.หญิง ที่เมืองอินส์บรุค ประเทศออสเตรีย

พาณิภัคได้รับการคัดเลือกจากสมาคมกีฬาเทควันโดแห่งประเทศไทย เข้าร่วมการแข่งขันกีฬาโอลิมปิกฤดูร้อน ครั้งที่ 31 รุ่นไม่เกิน 49 กก.หญิง ณ นครรีโอเดอจาเนโร  รัฐรีโอเดจาเนโร สหพันธ์สาธารณรัฐบราซิล ร่วมกับนักกีฬาเทควันโดทีมชาติไทย จำนวน 2 คน ประกอบด้วย พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย"พาณิภัค" ขอลบฝันร้าย คว้าแชมป์เวิลด์ฯไฟนอลส์ที่ซาอุฯ และสามารถคว้าเหรียญทองแดง รุ่นไม่เกิน 49 กก.หญิง มาครองได้สำเร็จ เป็นนักกีฬาเทควันโดหญิงคนที่ 4 ของไทย ที่คว้าเหรียญรางวัลในการแข่งขันกีฬาโอลิมปิกฤดูร้อน"พาณิภัค" คว้าเหรียญทองแดงเทควันโด "ริโอเกมส์"

 พ.ศ. 2560 
ในปี 2560 พาณิภัคเข้าร่วมการแข่งขันเทควันโด รายการ "US Open Taekwondo Championships 2017" คว้าเหรียญทอง รุ่นไม่เกิน 53 กก.หญิง ที่เมืองลาสเวกัส รัฐเนวาดา สหรัฐอเมริกา รอบชิงชนะเลิศเป็นฝ่ายชนะคะแนนนักกีฬาจากเซอร์เบีย 24-7 การแข่งขันครั้งนี้พาณิภัคได้รับเหรียญรางวัลร่วมกับ นภาพร จรณวัต เหรียญทอง รุ่นไม่เกิน 49 กก.หญิง และ เทวินทร์ หาญปราบ เหรียญเงิน รุ่นไม่เกิน 58 กก.ชาย

 พ.ศ. 2567 
ในการแข่งขันเทควันโด รุ่น 49 กิโลกรัม ในการแข่งขันกีฬาโอลิมปิกฤดูร้อน ครั้งที่ 33 ที่ เลอกร็องปาแลเดช็องเซลีเซ กรุงปารีส ประเทศฝรั่งเศส พาณิภัคแชมป์เก่าได้เริ่มแข่งขันในรอบที่สอง จากนั้นเธอชนะคู่แข่งจากโมร็อกโก, ซาอุดิอาระเบีย และโครเอเชียตามลำดับ ก่อนพบกับ "ฉิง กั๋ว" จากประเทศจีน ที่เธอชนะมาก่อนในรอบชิงชนะเลิศในการแข่งขันกีฬาเอเชียนเกมส์ ครั้งที่ 19 ณ นครหางโจว โดยในครั้งนี้พาณิภัคเอาชนะคู่แข่งดังกล่าว 2-1 ยก  (6-3, 2-3, 6–2) ทำให้เธอเป็นนักกีฬาทีมชาติไทยคนแรกที่สามารถคว้าเหรียญทองในการแข่งขันกีฬาโอลิมปิกฤดูร้อนเป็นสมัยที่สองติดต่อกัน หลังจบการแข่งขันพาณิภัคได้เข้าสวมกอดกับ ชัชชัย เช หัวหน้าผู้ฝึกสอนเทควันโดทีมชาติไทย ซึ่งเป็นโอลิมปิกครั้งแรกหลังเขาได้รับการแปลงสัญชาติจากเกาหลีใต้เป็นไทยเมื่อสองปีก่อนหน้านั้น ทั้งนี้ ก่อนการแข่งขันพาณิภัคกล่าวว่าโอลิมปิกฤดูร้อนนี้จะเป็นครั้งสุดท้ายของเธอ

 ชีวิตส่วนตัว 
พาณิภัคปัจจุบันคบหาดูใจกับจูเนียร์ รามณรงค์ เสวกวิหารี นักเทควันโดรุ่นพี่ ดีกรีอดีตทีมชาติไทยเป็นเวลาถึง 9 ปี

 รางวัลที่ได้รับ 
 นักกีฬาเยาวชนสมัครเล่นหญิงรองดีเด่น "วันกีฬาแห่งชาติ" ประจำปี 2557"พาณิภัค"ยันเตรียมเปิดยิมสอนเทควันโดย่านกรุงเทพกรีฑา 1 ก.ย.นี้
 นักกีฬาเยาวชนสมัครเล่นหญิงดีเด่น "วันกีฬาแห่งชาติ" ประจำปี 2558"สุภัค-สุธิยา" คว้ารางวัลนักกีฬาสมัครเล่นดีเด่นชาย-หญิง
 MasTKD AWARDS 2015 - Best Female Athlete
 Singha Sports Hall of Fame "นักกีฬาหัวใจสิงห์" ประจำปี 2559เทควันโดกางแผนลุย 23 ศึกปี 2023 พร้อมส่ง "พาณิภัค" ล่าทองซีเกมส์
 นักกีฬาสมัครเล่นยอดเยี่ยมหญิง "สยามกีฬา อวอร์ดส" ครั้งที่ 10"ศุภวุฒิ-พาณิภัค" คว้านักกีฬายอดเยี่ยม
 นักกีฬาเยาวชนหญิงยอดเยี่ยม "วันนักกีฬายอดเยี่ยม" ประจำปี 2558
 เยาวชนต้นแบบ อนุรักษ์ศิลปวัฒนธรรมไทย (ด้านกีฬา)"พาณิภัค"ร่วมเป็นกรรมการเฟ้นจอมเตะเสริมทีมชาติไทย
 นักกีฬาเยาวชนสมัครเล่นหญิงดีเด่น "วันกีฬาแห่งชาติ" ประจำปี 2559
 รองชนะเลิศนักกีฬาสมัครเล่นยอดเยี่ยมหญิง "สยามกีฬา อวอร์ดส" ครั้งที่ 11
 MThai Top Talk-About 2018 รางวัล Top Talk-About Sportsperson (นักกีฬาที่ถูกกล่าวถึงมากที่สุด)ซุปตาร์ "อั้ม พัชราภา" นำทีมนักแสดง-คนดังคว้ารางวัล "MThai Top Talk-About 2018"

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๒๘๓๖, ๕ สิงหาคม ๒๕๖๗

ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๕, เล่ม ๑๔๐ ตอนพิเศษ ๓ ข หน้า ๑๕๗, ๒๑ พฤศจิกายน ๒๕๖๖

ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓, เล่ม ๑๓๘ ตอนพิเศษ ๒ ข หน้า ๖๔, ๒๙ มกราคม ๒๕๖๔